19.12.2022
MT
Il-Ġurnal Uffiċjali tal-Unjoni Ewropea
L 323/7
L-edukazzjoni u t-taħriġ diġitali jenħtieġ li jtejbu wkoll l-attraenza tal-Unjoni għal professjonisti b’livell għoli ta’ ħiliet li jkunu kisbu ħiliet diġitali avvanzati u d-disponibbiltà tagħhom fis-suq tax-xogħol tal-Unjoni.
L-Indiċi talEkonomija u s-Soċjetà Diġitali (DESI) ippubblikata mill-Kummissjoni tal-2021 jiddikjara li anki qabel il-pandemija COVID-19 in-negozji tal-Unjoni, b’mod partikolari l-intrapriżi żgħar u ta’ daqs medju (SMEs), batew biex isibu biżżejjed professjonisti tat-teknoloġija tal-informazzjoni u l-komunikazzjoni (ICT).
Għalhekk, it-taħriġ u l-edukazzjoni diġitali jenħtieġ li jappoġġaw l-azzjonijiet kollha biex jiżguraw li l-forza tax-xogħol tkun mgħammra bil-ħiliet attwali u futuri meħtieġa li jappoġġaw il-mobilizzazzjoni tal-partijiet ikkonċernati rilevanti kollha u l-inċentiv għalihom biex jimmassimizzaw l-impatt tal-investimenti fit-titjib tal-ħiliet eżistenti (titjib tal-ħiliet) u taħriġ f’ħiliet ġodda (taħriġ mill-ġdid) kif ukoll tagħlim tul il-ħajja mill-popolazzjoni attiva, sabiex jiġi żgurat li jittieħed vantaġġ sħiħ mill-opportunitajiet tad-diġitalizzazzjoni tal-industrija u s-servizzi.
Jenħtieġ li jitħeġġeġ ukoll it-taħriġ diġitali mhux formali mogħti mill-impjegaturi fil-forma ta’ apprendiment bil-prattika.
L-edukazzjoni u t-taħriġ ser iġibu wkoll inċentivi konkreti għall-karriera biex jevitaw u jeliminaw id-differenzi fl-opportunitajiet u fit-trattament bejn in-nisa u l-irġiel.
(13)
Infrastruttura diġitali sostenibbli għall-konnettività, il-mikroelettronika u l-kapaċità li tiġi pproċessata l-big data huma faċilitaturi kritiċi biex jittieħed vantaġġ mill-benefiċċji tad-diġitalizzazzjoni, għal aktar żviluppi teknoloġiċi u għat-tmexxija diġitali tal-Unjoni.
F’konformità mal-komunikazzjoni tal-Kummissjoni tat-30 ta’ Ġunju 2021 intitolata “Viżjoni fit-tul għaż-Żoni Rurali tal-UE – Lejn żoni rurali aktar b’saħħithom, konnessi, reżiljenti u prosperużi sal-2040”, hija meħtieġa konnettività affidabbli, veloċi u sigura għal kulħadd u kullimkien fl-Unjoni, inkluż fiż-żoni rurali u remoti, bħall-gżejjer u r-reġjuni muntanjużi u reġjuni skarsament popolati kif ukoll ir-reġjuni ultraperiferiċi.
Il-ħtiġijiet tas-soċjetà għall-konverġenza tal-wisa’ tal-banda tad-download u tal-upload qed jiżdiedu b’mod kostanti.
Sal-2030, jenħtieġ li n-networks b’veloċitajiet tal-gigabits isiru disponibbli għal dawk li jeħtieġu jew jixtiequ din il-kapaċità.
L-utenti finali kollha tal-Unjoni jenħtieġ li jkunu jistgħu jużaw is-servizzi talgigabits ipprovduti minn networks f’post fiss installati sal-punt tat-terminazzjoni tan-network.
Barra minn hekk, iż-żoni popolati kollha jenħtieġ li jkunu koperti minn network mingħajr fili ta’ veloċità kbira tal-ġenerazzjoni li jmiss b’mill-inqas prestazzjoni ekwivalenti għall-5G.
L-atturi kollha tas-suq li jibbenefikaw mit-trasformazzjoni diġitali jenħtieġ li jassumu r-responsabbiltajiet soċjali tagħhom u jagħtu kontribut ġust u proporzjonat lill-beni, lisservizzi u lill-infrastrutturi pubbliċi, għall-benefiċċju taċ-ċittadini kollha fl-Unjoni.
(14)
In-newtralità teknoloġika, li hija prevista mid-Direttiva (UE) 2018/1972 tal-Parlament Ewropew u tal-Kunsill (12), hija prinċipju li jenħtieġ li jiggwida l-politiki tal-Unjoni u dawk nazzjonali għal infrastruttura ta’ konnettività diġitali talogħla prestazzjoni, reżiljenza, sigurtà u sostenibbiltà, sabiex tkun tista’ tibbenefika mill-prosperità.
It-teknoloġiji u s-sistemi ta’ trażmissjoni kollha li jistgħu jikkontribwixxu għall-kisba tal-konnettività tal-gigabits, inkluż l-avvanzi attwali u futuri tal-fibra, tas-satellita, tal-5G jew ta’ kwalunkwe ekosistema futura oħra u tal-Wi-Fi tal-ġenerazzjoni li jmiss jenħtieġ għalhekk li jiġu ttrattati b’mod ugwali, fejn ikollhom prestazzjoni tan-network ekwivalenti.
(15)
Is-semikondutturi huma essenzjali għall-biċċa l-kbira tal-ktajjen tal-valur strateġiċi ewlenin u huma mistennija jkunu f’domanda saħansitra ogħla fil-futur milli fil-preżent, b’mod partikolari fl-oqsma teknoloġiċi l-aktar innovattivi.
Peress li huma ċentrali għall-ekonomija diġitali, is-semikondutturi huma wkoll faċilitaturi kritiċi għat-tranżizzjoni lejn is-sostenibbiltà, b’hekkukoll jikkontribwixxu għall-kisba tal-objettivi tal-Patt Ekoloġiku Ewropew.
Semikondutturi b’impronta enerġetika baxxa jikkontribwixxu wkoll fil-pożizzjonament tal-Unjoni bħala mexxejja fit-teknoloġiji diġitali sostenibbli.
Huwa maħsub li r-reżiljenza tal-katina tal-valur tas-semikondutturi u tal-kapaċità tal-produzzjoni tas-semikondutturi (inkluż il-materjal, it-tagħmir, id-disinn, il-manifattura, l-ipproċessar u l-imballaġġ) tissaħħaħ, fost l-oħrajn permezz tal-bini ta’ infrastruttura innovattiva fuq skala kbira skont il-liġi talUnjoni dwar is-sostenibbiltà ambjentali.
Pereżempju, il-kapaċità kwantistika u s-semikondutturi b’potenza baxxa huma faċilitaturi kritiċi biex tinkiseb in-newtralità klimatika ta’ nodi periferiċi siguri ħafna li jiggarantixxu aċċess għal servizzi tad-data b’latenza baxxa, irrispettivament minn fejn jinsab l-utent.
(16)
Lil hinn mir-rwol tagħhom ta’ abilitanti, it-teknoloġiji eżistenti u futuri ser ikunu fil-qalba ta’ prodotti ġodda, proċessi ta’ manifattura ġodda u mudelli kummerċjali ġodda bbażati fuq il-kondiviżjoni ġusta u sigura tad-data fl-ekonomija tad-data, filwaqt li jiżguraw protezzjoni effettiva tal-privatezza u d-data personali.
It-trasformazzjoni tan-negozji tiddependi fuq il-kapaċità tagħhom li jadottaw teknoloġiji diġitali ġodda malajr u b’mod komprensiv, inkluż fl-ekosistemi industrijali u tas-servizzi li bħalissa għadhom lura.
Dik it-trasformazzjoni hija partikolarment importanti għall-SMEs, li għadhom jiffaċċjaw sfidi fl-adozzjoni ta’ soluzzjonijiet diġitali.
(12) Id-Direttiva (UE) 2018/1972 tal-Parlament Ewropew u tal-Kunsill tal-11 ta’ Diċembru 2018 li tistabbilixxi l-Kodiċi Ewropew għallKomunikazzjonijiet Elettroniċi (ĠU L 321, 17.12.2018, p. 36).